CELEX: E2019P0004
Language: da
Date: 2019-06-28 00:00:00
Title: Anmodning om en rådgivende udtalelse fra EFTA-Domstolen indgivet af Norges Høyesterett den 28. juni 2019 i sagen Melissa Colleen Campbell mod den norske regering (Sag E-4/19)2019/C 351/12

17.10.2019   
            
            
               DA
            
            
               Den Europæiske Unions Tidende
            
            
               C 351/15
            
         
      Anmodning om en rådgivende udtalelse fra EFTA-Domstolen indgivet af Norges Høyesterett den 28. juni 2019 i sagen Melissa Colleen Campbell mod den norske regering
      (Sag E-4/19)
      (2019/C 351/12)
      Norges Høyesterett (den øverste retsinstans i Norge) har ved skrivelse af 28. juni 2019, som indgik til EFTA-Domstolen den 28. juni 2019, anmodet om en rådgivende udtalelse om nedenstående spørgsmål i sagen Melissa Colleen Campbell mod den norske regering:
      
                  1.
               
               
                  Finder artikel 7, stk. 1, litra b), i direktiv 2004/38/EF sammenholdt med samme direktivs artikel 7, stk. 2, på baggrund af homogenitetsprincippet og i lyset af EU-Domstolens nylige retspraksis, i hvilken Domstolens Store Afdeling har fastholdt sit standpunkt af 12. marts 2014 i sag C-456/12 O. og B. vedrørende afledt opholdsret, tilsvarende anvendelse på en situation, hvor en EØS-borger vender tilbage til sit hjemland sammen med et familiemedlem?
               
            
                  2.
               
               
                  Hvad indebærer direktivets krav om »uafbrudt« ophold som omhandlet i præmis 80 i EFTA-Domstolens dom af 26. juli 2016 i sag E-28/15 Jabbi? Det vil være særlig relevant at få EFTA-Domstolens udtalelse om:
                  
                              a)
                           
                           
                              hvorvidt og i givet fald i hvilket omfang opholdet kan afbrydes, og
                           
                        
                              b)
                           
                           
                              hvorvidt årsagen til en eventuel afbrydelse, herunder arbejdsrelaterede årsager, kan få betydning for vurderingen af, hvorvidt der i direktivets forstand er tale om uafbrudt ophold.
                           
                        
            
                  3.
               
               
                  Hvad indebærer kravet om, at EØS-borgerens ophold i værtslandet skal have været »reelt, således at det har muliggjort et familieliv i det pågældende land«, som omhandlet i bl.a. præmis 80 i EFTA-Domstolens dom af 26. juli 2016 i sag E-28/15 Jabbi, præmis 51 i EU-Domstolens dom af 12. marts 2014 i sag C-456/12 O. og B. sammenholdt med præmis 56 og 57 i samme dom og præmis 24 og 26 i EU-Domstolens dom af 5. juni 2018 i sag C 673/16 Coman samt set i lyset af bestemmelsen om misbrug af rettigheder i direktivets artikel 35?